Odgoda i otpis poreznih davanja COVID-19

U „Narodnim novinama” broj 32/20, 36/20, 42/20 i 43/20 objavljene su izmjene i dopune određenih poreznih i drugih propisa kojima se nastoje ublažiti ekonomske teškoće u poslovanju poduzetnika obzirom na nastalu situaciju u vezi korona virusa (COVID-19). U nastavku su objašnjene izmjene propisa i donijete mjere potpora

U nastavku se daju sažeci najbitnijih izmjena i dopuna zakona i drugih propisa.

OPĆI POREZNI ZAKON I PRAVILNIK O PROVEDBI OPZ-a

Opći porezni zakon (u tekstu koji slijedi: OPZ) je radi nastupa posebnih okolnosti nastalih epidemijom korona virusa (COVID-19) dopunjen dana 20.03.2020. godine („Narodne novine” broj 32/2020) i 07.04.2020. godine („Narodne novine” broj 42/2020). Dopunama OPZ-a je propisano plaćanje poreza i drugih javnih davanja u posebnim okolnostima.

Porezi u smislu ovog zakona su novčana davanja i prihod su proračuna koji se koristi za podmirivanje proračunom utvrđenih javnih izdataka. Trošarine se smatraju porezima. Drugim javnim davanjima u smislu ovog zakona smatraju se carine, pristojbe, doprinosi, naknade za koncesije, novčane kazne za porezne prekršaje i sva davanja čije je utvrđivanje i/ili naplata i/ili nadzor prema posebnim propisima u nadležnosti poreznog tijela.

Iz navedenog proizlazi da se dopune OPZ-a iz ožujka i travnja 2020. godine odnose na poreze (sve vrste poreza), sve doprinose, pristojbe, naknade za koncesije, novčane kazne za prekršaje i sva davanja koji su u nadležnosti poreznog tijela svih razina (RH i JP(R)LS) sukladno članku 3. OPZ-a.

Člankom 107.a OPZ-a stavkom 3. propisano je da se porezni obveznik koji je za vrijeme trajanja posebnih okolnosti ostvario mjeru potpore za očuvanje radnih mjesta sufinanciranja plaća bit će za sufinancirane neto plaće oslobođen obveze plaćanja javnih davanja.

Stavkom 4. članka 107.a OPZ-a propisano je da ako je zbog posebnih okolnosti poreznom obvezniku odlukama nadležnog tijela rad zabranjen, odnosno ako mu je rad onemogućen ili znatno otežan, može ga se u cijelosti ili djelomično osloboditi podmirivanja poreznih obveza.

Dopunama OPZ-a propisano je da se za vrijeme trajanja odgode plaćanja ili obročne otplate ne obračunavaju kamate i zastara ne teče.

Detaljnija provedba ovog zakona propisana je izmjenama i dopunama Pravilnika o provedbi Općeg poreznog zakona („Narodne novine” broj 45/19, 35/20 i 43/20). Izmjenama i dopunama Pravilnika o OPZ-u isključena je mogućnost odgode i otpisa za trošarine i carine.

**Oslobođenje od plaćanja (otpis) dospjelih poreznih obveza**

**Oslobođenje od plaćanja doprinosa za sufinancirane neto plaće**

Člankom 71.j. Pravilnika o provedbi OPZ-a koji je u primjeni od 09.04.2020. godine propisano je da će porezni obveznik, kojem je odobrena potpora za očuvanje radnih mjesta COVID-19 koju isplaćuje Hrvatski zavod za zapošljavanje (u daljem tekstu: HZZ), biti **oslobođen plaćanja doprinosa za iznos isplaćene sufinancirane neto plaće** prema podacima o isplaćenoj plaći iskazanim u JOPPD obrascu.

Ovo oslobođenje provodi **Porezna uprava po službenoj dužnosti** umanjenjem obveze na porezno-knjigovodstvenoj kartici (PKK kartica koja se vodi u Poreznoj upravi), što znači da porezni obveznik za oslobađanje plaćanja doprinosa za sufinancirane neto plaće **NIJE DUŽAN** podnositi posebni zahtjev, već je dužan: (a) sačiniti obračun plaće, (b) dostaviti JOPPD obrazac Poreznoj upravi. Porezna uprava će oslobođenje od plaćanja doprinosa za sufinancirane neto plaće provoditi **na temelju razmjene podataka** s HZZ-om.

**Primjer:**

Poslodavac DMD d.o.o. Samobor, Trg bana Jelačića 45, OIB 90375674473 obračunava plaću za 04/2020.

* Plaća se isplaćuje 01.05.2020. godine
* Ugovorom o radu sklopljenim s radnikom Juricom Jurićem iz Zagreba, OIB 222222222222 utvrđena je bruto plaća u iznosu 10.000,00 kn
* Radnik ima prebivalište u Zagrebu
* Prema podacima iz PK kartice radnik nema uzdržavanih članova
* Radnik je u travnju 2020. godine radio puno radno vrijeme, od čega je 72 sata radio od kuće
* Prema Aneksu Ugovora o radu od 19.03.2020. godine bruto plaća radnika za vrijeme rada kod kuće ostaje ista kao da radi u radnim prostorijama poslodavca

Poslodavac je za 04/2020 godine za radnika Juricu Jurića podnio zahtjev HZZ-u za mjeru potpore za sufinanciranje neto plaće u iznosu 4.000,00 kn. Mjera mu je odobrena.

Porezna uprava će razmjenom podataka s HZZ-om utvrditi da je poslodavcu odobrena mjera sufinanciranja neto plaće te će u PKK kartici stornirati obvezu za doprinose u ukupnom iznosu od 1.000,00 kn, koje poslodavac neće trebati uplatiti iako ih je iskazao na JOPPD obrascu.

|  |  |  |  |  |
| --- | --- | --- | --- | --- |
|  |  |  |  |  |
| **R.B.**  | **OPIS**  | **OBRAČUNATI IZNOS**   | **POTPORA HZZ + PU (OTPIS DOPRINOSA NA 4.000,00 NETO)**  | **RAZLIKA - STVARNI TROŠAK POSLODAVCA**  |
| 1.   | Bruto plaća   | **7.000,00**   | **5.000,00**   | **2.000,00**   |
| 2.   | Doprinos za MIO I. stup - 15%   | 1.050,00   | 750,00   | 300,00   |
| 3.   | Doprinos za MIO II. stup - 5%   | 350,00   | 250,00   | 100,00   |
| 4.   | **UKUPNO DOPRINOSI IZ PLAĆE**  | **1.400,00**   | **1.000,00**   | **400,00**   |
| 5.   | **DOHODAK**  | **5.600,00**   | **4.000,00**   | **1.600,00**   |
| 6.   | Osobni odbitak   | 4.000,00   | **----**  | 4.000,00   |
| 7.   | POREZNA OSNOVICA   | 1.600,00   | ----   | 1.600,00   |
| 8.   | Porez na dohodak 24% na 30.000,00 kn   | 384,00   | ----   | 384,00   |
| 9.   | Porez na dohodak 36% na ostatak   | 0,00   | ----   | 0,00   |
| 10.   | Prirez porezu na dohodak 18% (Grad Zagreb)   | 69,12   | ----   | 69,12   |
| 11.   | **UKUPNO POREZ I PRIREZ**  | **453,12**   | ----   | **453,12**   |
| 12.   | **NETO IZNOS ZA ISPLATU**  | **5.146,88**   | **4.000,00**   | **1.146,88**  |
|   |   |   |   |     |
| 1.   | Doprinos za ZO - 16,5%   | 1.155,00   | 825,00   | 330,00   |
| 2.   | **UKUPNO DOPRINOS NA PLAĆU**   | **1.155,00**   | **825,00**   | **330,00**   |
|   |   |   |   |     |
|   | **UKUPNO TROŠAK POSLODAVCA**  | **8.155,00**   | **5.825,00**  | **2.330,00**   |

Primjer JOPPD obrasca koji se predaje Poreznoj upravi (broj JOPPD obrasca 20122)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
| 1. Redni broj   | 2. Šifra općine/ gradaprebivališta/boravišta   | 4. OIB stjecatelja/ osiguranika   | 6.1. Oznaka stjecatelja/ osiguranika   | 7.1. Obveza dodatnogdoprinosa za MO za staž s povećanim trajanjem   | 8. Oznaka prvog/zadnjegmjeseca u osiguranju po istoj osnovi   | 10. Ukupni sati rada prema kojima se radiobračun   | 10.0.Ukupni neodrađeni sati rada(10. – odrađeni sati rada)   | 11. Iznos primitka (oporezivi)   | 12.1. Doprinos za mirovinskoosiguranje   | 12.3. Doprinos za zdravstvenoosiguranje   |
| 3. Šifra općine/grada rada   | 5. Ime i prezime stjecatelja/ osiguranika   | 6.2. Oznaka primitka/ obveze doprinosa   | 7.2. Obveza posebnog doprinosa za poticanjezapošljavanja osoba s invaliditetom   | 9. Oznaka punog/ nepunog radnogvremena ili rada s polovicom radnogvremena   | 10.1. Razdoblje obračunaod   | 10.2. Razdoblje obračunado   | 12. Osnovica za obračun doprinosa   | 12.2. Doprinos za mirovinskoosiguranje– II STUP   | 12.4. Doprinos za zaštitu zdravlja naradu   |
| 1.   | 2133   | 22222222222   | 0010   | 0   | 3   | 176   | 0   | 7.000,00   | 1.050,00   | 1.155,00   |
| 2133   | Jurica Jurić   | 0001   | 0   | 1   | 01.04.2020   | 30.04.2020   | 7.000,00   | 350,00   |     |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| 13.2. Izdatak– uplaćeni doprinos za mirovinsko osiguranje   | 13.4. Osobni odbitak   | 14.1. Iznos obračunanogporeza na dohodak   | 15.1. Oznaka neoporezivogprimitka   | 16.1. Oznaka načina isplate   | 17. Obračunani primitak od nesam. rada(plaća)   |
| 13.3. Dohodak   | 13.5. Porezna osnovica   | 14.2. Iznos obračunanog prireza porezu na dohodak   | 15.2. Iznos neoporezivogprimitka   | 16.2. Iznos za isplatu   |     |
| 1.400,00   | 4.000,00   | 384,00   |     | 1   | 5.146,88   |
| 8.000,00   | 4.000,00   | 69,12   |     | 5.146,88   |     |

Poslodavac u primjeru će učiniti slijedeće:

* - obračunati plaću za radnika Juricu Jurića,
* - platiti razliku doprinosa
* - podnijeti obrazac JOPPD Poreznoj upravi na ukupno obračunatu plaću (bruto 7.000,00 kn)

Porezna uprava će po službenoj dužnosti umanjiti obvezu za obvezne doprinose (MIO I, MIO II i zdravstveno osiguranje) u ukupnom iznosu 1.850,00 kn, a HZZ će poslodavcu refundirati neto plaću u iznosu 4.000,00 kn.

Stvarni trošak poslodavca za plaću Juricu Jurića iznosi 2.330,00 kn (umanjenje troška za 5.825,00 kn).

Knjiženja poslovnih promjena na kontima glavne knjige su prikazana u nastavku:

zoom

|  |  |  |  |  |
| --- | --- | --- | --- | --- |
|  |  |  |  |  |
| **R.B.**  | **KLASA KONTA**  | **OPIS**  | **DUGUJE**  | **POTRAŽUJE**  |
| 1.   | 2   | Obveza za neto plaću   |     | 5.146,88   |
| 2   | Obveza za MIO I   |     | 1.050,00   |
| 2   | Obveza za MIO II   |     | 350,00   |
| 2   | Obveza za porez i prirez   |     | 453,12   |
| 2   | Obveza za doprinos za ZO   |     | 1.155,00   |
| 4   | Trošak neto plaće   | 5.146,88   |     |
| 4   | Trošak doprinosa MIO I   | 1.050,00   |     |
| 4   | Trošak doprinosa MIO II   | 350,00   |     |
| 4   | Trošak poreza i prireza   | 453,12   |     |
| 4   | Trošak doprinosa za ZO   | 1.155,00   |     |
| 2.   | 2   | Storno (otpis) obveze za MIO I   |     | -750,00   |
| 2   | Storno (otpis) obveze za MIO II   |     | -250,00   |
| 2   | Storno (otpis) obveze za doprinos za ZO   |     | -825,00   |
| 4   | Storno (otpis) troška MIO I   | -750,00   |     |
| 4   | Storno (otpis) troška MIO II   | -250,00   |     |
| 4   | Storno (otpis) troška doprinos za ZO   | -825,00   |     |
| 3.   | 1   | Potraživanja za potporu HZZ-neto plaća   | 4.000,00   |     |
| 7   | Prihodi od državnih potpora HZZ - neto plaća   |     | 4.000,00   |
| 4.   | 1   | Potraživanja za potporu HZZ-neto plaća   |     | 4.000,00   |
| 1   | Žiro-račun   | 4.000,00   |     |
|   |   | **Ukupno**  | **14.330,00**   | **14.330,00**   |

Objašnjenja knjiženja:

1. knjiženje obračuna plaće (7.000,00 kn bruto)
2. knjiženje oslobođenja od plaćanja doprinosa za obvezna osiguranja prema podacima iz PKK kartice (ePorezna)
3. knjiženje potraživanja od HZZ za mjeru potpore COVID-19 za sufinanciranje neto plaće
4. isplata mjere potpore od strane HZZ-a na žiro-račun
	1. 1.4. **Odgoda plaćanja dospjelih poreznih obveza**

U slučaju da porezni obveznik zatraži, a porezno tijelo mu odobri odgodu plaćanja poreznih obveza, odgoda plaćanja se ne knjiži na kontima glavne knjige, već se samo evidentira u pomoćnim knjigama poreznog obveznika (promjena roka dospijeća porezne obveze za određenu vrstu poreza). Knjiženja na kontima glavne knjige obavljaju se u trenutku nastanka porezne obveze, uobičajeno kako je to propisano i za vrijeme dok nema nastupa posebnih okolnosti.

U nastavku je prikazan primjer knjiženja za obvezu plaćanja poreza na promet nekretnina po Rješenju Porezne uprave kojim je razrezan porez na promet nekretnina. U slučaju da porezni obveznik podnese zahtjev za odgodu plaćanja na rok od 3 mjeseca i zahtjev mu bude odobren, porezni obveznik u glavnoj knjizi temeljem odobrenog zahtjeva za odgodom plaćanja ne obavlja knjiženja u glavnoj knjizi.

|  |  |  |  |  |
| --- | --- | --- | --- | --- |
|  |  |  |  |  |
| **R.B.**  | **KLASA KONTA**  | **OPIS**  | **DUGUJE**  | **POTRAŽUJE**  |
| 1.   | 2   | Obveza za porez na promet nekretnina   |     | 10.000,00   |
| 2.   | 0   | Imovina u pripremi - porez na promet nekretnina   | 10.000,00   |     |
|   |   | **Ukupno**  | **10.000,00**   | **10.000,00**   |

Napominje se da se sukladno izmjenama Zakona o porezu na dobit („Narodne novine” broj 32/20) porezna osnovica poreza na dobit u PD obrascu za 2020. godinu smanjuje za iznos potpora primljenih radi ublažavanja negativnih posljedica u slučaju nastanka posebnih okolnosti u smislu OPZ-a te će poslodavac u primjeru **umanjiti osnovicu poreza na dobit za 4.000,00 kn na ime primljene potpore HZZ-a.**

1. **ČLANARINA HRVATSKOJ OBRTNIČKOJ KOMORI (HOK)**

Odlukom o dopuni Odluke o obveznom komorskom doprinosu za jedinstven sustav organiziranosti obrta („Narodne novine” broj 36/2020) utvrđeno je da se iznimno za II. tromjesečje 2020. godine (razdoblje travanj-lipanj 2020. godine) otpisuje zaduženje obveznog komorskog doprinosa za **sve** članove Hrvatske obrtničke komore, što znači da svi obrtnici upisani u Obrtni registar neće morati platiti komorski doprinos u iznosu 228,00 kn za II. kvartal 2020. godine.

Knjiženje oslobađanja od plaćanja komorskog doprinosa u poslovnim knjigama obrtnika koji su obveznici poreza na dohodak se ne provode jer ovi obveznici vode poslovne knjige po jednostavnom knjigovodstvu.

Knjiženje oslobađanja od plaćanja komorskog doprinosa u poslovnim knjigama obrtnika koji su obveznici poreza na dobit se provodi na način da se na kontu klase 2 – Obveza za komorski doprinos (HOK) stornira prethodno knjižena obveza te da se na kontu klase 4 – Troškovi komorskog doprinosa (HOK) storniraju prethodno knjiženi troškovi za II. kvartal 2020. godine kako je prikazano u nastavku.

|  |  |  |  |  |
| --- | --- | --- | --- | --- |
|  |  |  |  |  |
| **R.B.**  | **KLASA KONTA**  | **OPIS**  | **DUGUJE**  | **POTRAŽUJE**  |
| 1.   | 2   | Obveza za članarinu HOK za II. kvartal   |     | 228,00   |
| 2.   | 4   | Trošak članarine HOK za II. kvartal   | 228,00   |     |
| 3.   | 2   | Otpis (storno) obveze za članarinu HOK za II. kvartal   |     | -228,00   |
| 4.   | 4   | Otpis (storno) troška članarine HOK za II. kvartal   | -228,00   |     |
|   |   | **Ukupno**  | **0,00**   | **0,00**   |

U slučaju da obrtnik obveznik poreza na dobit nije knjižio obvezu za komorski doprinos (HOK) za II. kvartal 2020. godine i nije knjižio pripadajuće troškove, ne provode se nikakva knjiženja na kontima glavne knjige.

Preporuka je da se knjiženja obveze/troška i storna obveze/troška obave na kontima glavne knjige za II. kvartal obave kako bi se sukladno računovodstvenim propisima ispravno obavila sva evidentiranja poslovnih promjena u određenom računovodstvenom i poreznom razdoblju (nastanak i storno obveze).

1. **ČLANARINA HGK**

Odlukom o privremenom ukidanju obveze plaćanja članarine („Narodne novine” broj 36/2020) utvrđeno je da se uslijed epidemije bolesti COVID-19 privremeno ukida obveza plaćanja članarine HGK za djelatnosti navedene u Prilogu I. ove Odluke, a za razdoblje od 01.03. do 31.05.2020. godine.

U Prilogu I. navedena je šifra djelatnosti prema NKD-u i naziv djelatnosti za poduzetnike koji imaju pravo na ukidanje obveze plaćanja članarine HGK: trgovina na mao (prema popisu), djelatnost restorana i ostalih objekata za pripremu i usluživanje hrane, djelatnost pripreme i usluživanja pića, prikazivanja filmova, organizacija sastanaka i poslovnih sajmova, vozačke škole, bolnice, izvođačka umjetnost, umjetničko stvaralaštvo, rad umjetničkih objekata i muzeja, rad sportskih objekata i klubova, fitnes centri i ostale sportske djelatnosti, djelatnost zabavnih i tematskih parkova i ostale zabavne i rekreacijske djelatnosti, frizerski saloni i saloni za uljepšavanje, djelatnosti za njegu i održavanje tijela te ostale osobne uslužne djelatnosti (NKD S9609).

Knjiženje oslobađanja od plaćanja članarine HGK u poslovnim knjigama poduzetnika iz Priloga I. Odluke provodi na način da se na kontu klase 2 – Obveza za članarinu HGK stornira prethodno knjižena obveza te da se na kontu klase 4 – Troškovi članarine HGK storniraju prethodno knjiženi troškovi za ožujak, travanj i svibanj 2020. godine kako je prikazano u nastavku.

|  |  |  |  |  |
| --- | --- | --- | --- | --- |
|  |  |  |  |  |
| **R.B.**  | **KLASA KONTA**  | **OPIS**  | **DUGUJE**  | **POTRAŽUJE**  |
| 1.   | 2   | Obveza za članarinu HGK za 03, 04 I 05/2020   |     | 126,00   |
| 2.   | 4   | Trošak članarine HGK za 03,04 I 05/2020   | 126,00   |     |
| 3.   | 2   | Otpis (storno) obveze za članarinu HGK za 03,04 I 05/2020   |     | -126,00   |
| 4.   | 4   | Otpis (storno) troška članarina za 03,04 I 05/2020   | -126,00   |     |
|     |     | Ukupno   | 0,00   | 0,00   |

U slučaju da poduzetnik nije knjižio obvezu za članarinu HGK za ožujak, travanj i svibanj 2020. godine i nije knjižio pripadajuće troškove, ne provode se nikakva knjiženja na kontima glavne knjige.

Preporuka je da se knjiženja obveze/troška i storna obveze/troška obave na kontima glavne knjige za II. kvartal obave kako bi se sukladno računovodstvenim propisima obavila sva evidentiranja poslovnih promjena u određenom računovodstvenom i poreznom razdoblju (nastanak i storno obveze).

1. **ZAKON O PROFESIONALNOJ REHABILITACIJI I ZAPOŠLJAVANJU OSOBA S INVALIDITETOM – naknada za kvotno zapošljavanje invalida – „Narodne novine” broj 32/20**
2. naknada za kvotno zapošljavanje invalida se obračunava po stopi od 20% (umjesto dosadašnjih 30%)
3. mjesečna naknada iznosi 812,50 kn (umjesto dosadašnjih 1.218,75 kn – manje za 406,25 kn mjesečno)
4. obveza plaćanja naknade može se odgoditi za vrijeme trajanja posebnih okolnosti
5. provedba je detaljnije propisana izmjenom Pravilnika o kvotnom zapošljavanju invalida
6. **ZAKON O TURISTIČKOJ PRISTOJBI (bivša boravišna pristojba) – „Narodne novine” broj 52/19, 32/20 i 42/20**
7. za vrijeme posebnih okolnosti ministar može propisati odgodu ili oslobođenje od plaćanja turističke pristojbe
8. ovlaštena je Vlada RH da drugačije odredi pitanja koja se odnose na: (a) **visinu** turističke pristojbe i (b) **rokove uplate** turističke pristojbe
9. za vrijeme trajanja posebnih okolnosti inspektori neće podnositi optužne prijedloge za pokretanje prekršajnih postupaka odnosno izdavanje prekršajnih naloga niti naplaćivati novčanu kaznu na mjestu izvršenja prekršaja
10. **provedba će detaljnije biti propisana Uredbom Vlade RH čije se donošenje očekuje**